IMISLab/GreekWikipedia huggingface dataset:
Άγγελος Τσέκερης

Ο Άγγελος Τσέκερης είναι Έλληνας δημοσιογράφος. Διατέλεσε διευθυντής της εφημερίδας του ΣΥ.ΡΙΖ.Α., Η Αυγή. Έχει διατελέσει διευθυντής του Γραφείου Τύπου του πρώην πρωθυπουργού, Αλέξη Τσίπρα (2015-2018).

 Γεννήθηκε στην Αθήνα το 1962. Είναι γιος του ιστορικού στελέχους της Αριστεράς, Φοίβου Τσέκερη. Έχει σπουδάσει Μηχανολόγος Μηχανικός στο ΕΜΠ. Σήμερα είναι δημοσιογράφος και αρθρογράφος της Αυγής. Είχε καθημερινή εκπομπή στον ραδιοφωνικό σταθμό «Κόκκινο». Μαζί με το δημοσιογράφο Γιώργο Κυρίτση έχει την καθημερινή πολιτική εκπομπή «Νέα Κατάσταση – Νέα Καθήκοντα» στον ραδιοφωνικό σταθμό «105.5 στο Κόκκινο». Αρθρογραφεί επίσης στο περιοδικό «Σχεδία», ενώ κείμενά του έχουν δημοσιευτεί παλιότερα στα περιοδικά «Αντί», και «Γαλέρα», και την εφημερίδα «Athens Voice».Στις 12 Ιανουαρίου 2022 ο Άγγελος Τσέκερης ανακοίνωσε ότι σταματάει την κυκλοφορία του το καθημερινό φύλλο της εφημερίδας (ΑΥΓΗ) και ο ίδιος παραιτείται καθώς απέτυχε να αυξήσει την αναγνωσιμότητά της και να κάνει την εφημερίδα οικονομικά βιώσιμη.
Ζουπανία Μπιέλιοβαρ και Κρίζεβτσι

Η Ζουπανία Μπιέλιοβαρ και Κρίζεβτσι (κροατικά: Bjelovarsko-križevačka županija, ουγγρικά: Belovár-Kőrös vármegye), ήταν διοικητική διαίρεση του Βασιλείου της Κροατίας και Σλαβονίας, επαρχίας του βασιλείου της Ουγγαρίας και της Αυστροουγγαρίας. Από ο 1918 έως το 1929 ήταν Διοικητική διαίρεση του Βασιλείου Σέρβων, Κροατών και Σλοβένων. Περιελάμβανε εδάφη της σημερινής Κροατίας με πρωτεύουσα την πόλη Μπιέλιοβαρ.

 Δημιουργήθηκε πρώτη φορά στα πλαίσια της Αυστροουγγαρίας το 1871 σαν Ζουπανία Μπιέλοβαρ με πρώτο προσωρινό διοικητική τον Ιβάν Τρνσκί όπου παρέμεινε στην θέση του για έναν χρόνο. Το 1872 δημιουργήθηκε και ο θυρεός της περιοχής. Το 1886 συγχωνεύεται με την Ζουπανία Κρίζεβτσι που υπήρχε από τον 15ο αιώνα παίρνοντας την μετέπειτα ονομασίας της. Το με την διάλυση της Αυστροουγγαρίας το 1918 σαν αναπόσπαστο τμήμα της Κροατίας έγινε μέρος του Βασιλείου των Σέρβων, Κροατών και Σλοβένων. Η διοικητική περιοχή τότε ήταν η πιο πυκνοκατοικημένη και η μεγαλύτερη στην Κροατία. Με την διοικητική διαιρεση του 1922 καταργήθηκε το 1924 και εντάχτηκε στην Όμπλαστ Όσιγεκ και την διοικητική περιοχή του Ζάγκρεμπ. Ιβάν Τρνσκι (1871 – 1872) Ρόμπερτ Όρσιτς Σλαβέτιτσκι (1872 - 1875) Λιούντεβιτ Ρέιζνερ (1875 - 1878) Λαζάρ Νταβίντοβιτς (1878 – 1884) Μπούντισλαβ Μπουντισλάβιεβιτς Πριέντορσκι (1884 - 1889) Ράντισλαβ Ρούμπιντο Ζίχι (Ζίτσι) (1889 - 1893) Μίλουτιν Κουκούλιεβιτς Σάκτσινσκι (1893 - 1904) Τεόντορ Γκεόργκιεβιτς (1904 - 1910) Γκιούρο Ντέντοβιτς (1910 - 1914) Τεόντορ Μπόσνιακ (1914) Βλάντιμιρ Τρέστσεκ Μπράινσκι (1914 – 1915) Λάντισλαβ Λάμπας Βλαζεκόβετσκι (1915 – 1918) Γκάβρο Γκόικοβιτς (1918) Μάτια Λίσιτσαρ (Μάτιγια) (1919) Λούκα Σόσκι (1919 - 1920) Πέταρ Ζρέλετς (1921 - 1924) Σύμφωνα με την απογραφή του 1910 είχε 332.592 κατοίκους, σύμφωνα με τη γλώσσα που μιλούσαν ήταν χωρισμένη ως εξής: κροατική γλώσσα: 253687 Σερβική γλώσσα: 44.533 Ουγγρικά: 14.224 Γερμανικά: 4.235
Φυλακές Συγγρού

Οι φυλακές Συγγρού ήταν πολεοδομικό συγκρότημα που κατασκευάσθηκε γύρω στο 1888 και προοριζόταν για σωφρονιστικό κατάστημα. Το μεγαλύτερο μέρος του κόστους της κατασκευής καλύφθηκε από τον ευεργέτη Ανδρέα Συγγρό και για το λόγο αυτό οι φυλακές έλαβαν τιμητικά το όνομά του. Σήμερα στη θέση τους βρίσκονται κτισμένες εργατικές (αρχικά προσφυγικές) πολυκατοικίες, πίσω από το Δημαρχείο Ταύρου.

 Κατά τα πρώτα έτη της λειτουργίας τους, οι φυλακές χρησιμοποιούνταν για τον εγκλεισμό ποινικών εγκληματιών, ενώ στα χρόνια του μεσοπολέμου σε αυτές κλείσθηκαν αρκετοί κομμουνιστές, που θεωρούνταν εχθροί του αστικού καθεστώτος και διώκονταν. Το ίδιο συνέβη και τα χρόνια του εμφυλίου, στην τελευταία δε φάση του οποίου φιλοξένησαν και ανταρτόπληκτους. Τα κελιά των φυλακών ήταν μικρά και ανήλιαγα, οι δε συνθήκες κράτησης πολύ δυσχερείς για όσουν φυλακίζονταν εκεί, έστω και για σύντομο χρονικό διάστημα. Κατά τη διάρκεια των Δεκεμβριανών (1944) οι φυλακές (εντός των οποίων κρατούνταν δωσίλογοι) αποτέλεσαν έναν από τους πρώτους στόχους του ΕΑΜ / ΕΛΑΣ. ΣΑΝ ΣΗΜΕΡΑ: Βιογραφία Ανδρέα Συγγρού Μ. Ασημακόπουλου, Π. Μεταφά στο περιοδικό "Τεχνικά χρονικά", τεύχος Μάρτιος - Απρίλιος 2008: "Οι Ελληνικές φυλακές στο 19ο και στις αρχές του 20ου αιώνα, τα κτίρια και οι μηχανικοί τους", σελ.11 "Κόκκινος Φάκελος": "Φυλακές και κρατητήρια του εμφυλίου" "Μέσ' στου Συγγρού τη φυλακή"
Μάσηση

Η μάσηση είναι διεργασία που επιτελείται από το στοματογναθικό σύστημα και έχει σκοπό τον τεμαχισμό της τροφής, την ανάμειξή της με το σάλιο και τον σχηματισμό του βλωμού.

 Οι μασητήριοι μύες Οι γνάθοι Οι παρειές και τα χείλη Τα δόντια Η γλώσσα Κατά την μάσηση η τροφή τεμαχίζεται από τους τομείς, συνθλίβεται με τους προγομφίους και αλέθεται από τους γομφίους οδόντες. Έτσι αυξάνεται η επιφάνεια του τεμαχίου της τροφής ώστε να δράσουν αποτελεσματικότερα τα ένζυμα του σάλιου. Στην συνέχεια η τροφή με την βοήθεια της γλώσσας μαζεύεται στο πίσω μέρος της στοματικής κοιλότητας όπου σχηματίζεται ο βλωμός που είναι έτοιμος προς κατάποση.
Νουκουαλόφα

Η Νουκουαλόφα (αγγλικά: Nukuʻalofa) είναι η πρωτεύουσα και η μεγαλύτερη πόλη στην Τόνγκα. Αριθμούσε 22.400 κατοίκους το 1996 και η θέση της είναι στις ακτές του νησιού Τονγκατάπου. Αποτελεί μεταφορικό, εμπορικό και κοινωνικό κέντρο της νησιωτικής χώρας. Στην πόλη είναι συγκεντρωμένο περίπου το 35% του πληθυσμού του Βασιλείου. Εκεί βρίσκεται και το Βασιλικό Ανάκτορο

 Η πόλη δεν έγινε πρωτεύουσα της Τόνγκας παρά μόνο το 1845 από τον Ταουφααχάου Α΄ (παρά το γεγονός ότι εξακολουθούσε να κατοικεί στη Λιφούκα την περίοδο από το 1847 ως το 1851.) Αρχικά ήταν ένα μικρό χωριό και με το πέρασμα των χρόνων άρχισε σταδιακά να μεγαλώνει σε έκταση. Την περίοδο του Δευτέρου Παγκοσμίου Πολέμου ολόκληρος ο πληθυσμός της πόλης αναγκάστηκε να την εγκαταλείψει, εξαιτίας πιθανών επιθέσεων κατά τον πόλεμο. Έπειτα από τη δεκαετία του 1960, η Νουκουαλόφα άρχισε να αναπτύσσεται ραγδαία, κάτι που ισχύει και σήμερα. Υπάρχουν αξιωματούχοι των νομών (κάτι σαν νομάρχες) και επικεφαλής των πόλεων, όπως οι δήμαρχοι. Όπως και στα χωριά, το κύριο καθήκον τους είναι μόνο να προωθούν το κυβερνητικό έργο στο λαό. Η εθνική κυβέρνηση καθορίζει υπηρεσίες όπως την αστυνομία, τα νοσοκομεία, την πυροσβεστική κ.ο.κ. Οι θέσεις για αξιωματούχους πόλεων διαφημίζονται συνήθως στον Τύπο. Κεντρικός συγκοινωνιακός κόμβος είναι η Νουκουαλόφα. Ο κεντρικός σταθμός λεωφορείων βρίσκεται στην Οδό Βούνα κοντά στο κέντρο της πόλης. Τα λεωφορεία είναι υπό τον έλεγχο ιδιωτών και είναι ελεύθερα να κινούνται όποτε εκείνοι θέλουν. Δεν υπάρχει συγκεκριμένο πρόγραμμα δρομολογίων με συνέπεια αν ένας οδηγός δεν έχει διάθεση να εργαστεί, δεν υπάρχει λεωφορείο. Τα εισιτήρια καθορίζονται από την κυβέρνηση και για τα παιδιά η τιμή τους είναι μικρότερη. Μερικά σχολεία και μεγάλα ξενοδοχεία διαθέτουν δικά τους λεωφορεία. Πέρα από τα λεωφορεία υπάρχουν πολλά ταξί, επίσης ιδιωτικά. Πολλοί ιδιοκτήτες Ι.Χ. αυτοκινήτων κερδίζουν επιπλέον χρήματα με το να τα χρησιμοποιούν για ταξί. Η κυβέρνηση καθορίζει τα κόμιστρα. Στην Τόνγκα δεν υπάρχουν τρένα ή τροχιόδρομοι. Υπάρχουν λίγα ποδήλατα και αρκετοί άνθρωποι προτιμούν να κινούνται με τα πόδια. Οι περισσότερες οικογένειες στην πόλη έχουν τα δικά τους αυτοκίνητα και γενικά η κυκλοφορία είναι πυκνή. Η Νουκουαλόφα έχει λιμάνι και διεθνές αεροδρόμιο, με την ονομασία Φουαμότου. Το τελευταίο βρίσκεται στα νότια του Τονγκατάπου, 35 χιλιόμετρα από την πρωτεύουσα. Γουάιτμπι, Αγγλία, Ηνωμένο Βασίλειο. Μετεωρολογικές και άλλες πληροφορίες για την πόλη
Αριθμός σαπωνοποίησης

Ο Αριθμός σαπωνοποίησης είναι τα χιλιοστόγραμμα καυστικού καλίου που απαιτούνται για τη σαπωνοποίηση 1 γραμμαρίου του λίπους σε ορισμένες συνθήκες. Είναι δείκτης του μέσου μοριακού βάρους (ή του μήκους αλυσίδων) των λιπαρών οξέων του μείγματος. Τα μακριά λιπαρά οξέα έχουν χαμηλή τιμή σαπωνοποίησης, επειδή έχουν σχετικά λιγότερες καρβοξυλικές δραστικές ομάδες ανά μονάδα μάζας του λίπους συγκριτικά προς τα λιπαρά οξέα βραχείας αλυσίδας.

 Τα ασαπωνοποίητα συστατικά μιας λιπαρής ύλης (λάδι, λίπος, κηρός) είναι οι μη υδατοδιαλυτές ουσίες που δεν αντιδρούν με καυστικό κάλιο.Πρέπει να λαμβάνονται υπόψη κατά την παρασκευή σαπουνιών επειδή επηρέαζουν τις ιδιότητες του τελικού προϊόντος. Ίσως προσδίδουν επιθυμητές ιδιότητες, όπως ενυδάτωση, φροντίδα, βιταμίνες, υφή ή ίσως υποβαθμίζουν την ποιότητά του. Μερικά παραδείγματα: χαμηλό ποσοστό (<1%) : εξευγενισμένα έλαια, καθαρισμένο βούτυρο καριτέ, ελαιόλαδο υψηλό ποσοστό (6-17%): ανεπεξέργαστο βούτυρο καριτέ πολύ υψηλό ποσοστό (≥50%): κερί μέλισσας ασαπωνοποίητο (~100%): ορυκτέλαια, κηρός παραφίνης
Κάρμπον (Ουαϊόμινγκ)

Η Κομητεία Κάρμπον (αγγλικά: Carbon County) είναι κομητεία της πολιτείας του Ουαϊόμινγκ των ΗΠΑ. Σύμφωνα με την απογραφή του 2010 ο πληθυσμός της ήταν 15.885. Πρωτεύουσα είναι η πόλη Ρόουλινς. Νότια της κομητείας είναι τα σύνορα μεταξύ Ουαϊόμινγκ και Κολοράντο.

 Η κομητεία οργανώθηκε επίσημα το 1868, ως μία από τις πέντε αρχικές κομητείες της Ντακότα.Αρχικά η κομητεία Κάρμπον ήταν μέρος της Ισπανικής Αυτοκρατορίας, στη συνέχεια ανήκε στη Δημοκρατία του Τέξας ( 1835-1845). Έγινε επίσημα κομητεία του Ουαϊόμινγκ όταν η τοπική κυβέρνηση οργανώθηκε και επίσημα στις 19 Μαϊου του 1868. Την ίδια χρονιά, άνοιξε στην περιοχή το πρώτο ανθρακορυχείο απ' όπου πήρε το όνομά της η κομητεία. Κατά τη διάρκεια του 20ού αιώνα, λόγω του έντονου συνδικαλιστικού ενδιαφέροντος από τους εργάτες εξόρυξης, έτεινε να είναι πιο πολλή δημοκρατική σε αντίθεση με το σχετικά ρεπουμπλικανικό Ουαϊόμινγκ.
Μαρκ Ζάκερμπεργκ

Ο Μαρκ Έλιοτ Ζάκερμπεργκ (αγγλικά: Mark Elliot Zuckerberg, 14 Μαΐου 1984) είναι Αμερικανός εβραϊκής καταγωγής προγραμματιστής, επιχειρηματίας και φιλάνθρωπος, γνωστός για τη δημιουργία του Facebook μαζί με τους Εντουάρντο Σάβεριν, Ντάστιν Μόσκοβιτς και Κρις Χιούζ, συμφοιτητές του στο Πανεπιστήμιο Χάρβαρντ. Είναι δισεκατομμυριούχος, καθώς κατέχει το 28% των μετοχών του Facebook, καταλαμβάνοντας την πέμπτη θέση στους πλουσιότερους ανθρώπους του κόσμου το 2017, με περιουσία που ανέρχεται στα 128 δισεκατομμύρια δολάρια (2022). Το 2010 το περιοδικό Time ανέδειξε τον Ζάκερμπεργκ ως Πρόσωπο της Χρονιάς.

 Ο Μαρκ Έλλιοτ Ζάκερμπεργκ γεννήθηκε στις 14 Μαΐου του 1984 στο Ουάιτ Πλέινς της Νέας Υόρκης. Άρχισε να προγραμματίζει ενώ ήταν στο Γυμνάσιο. Ο Ζάκερμπεργκ προσελκύστηκε από εταιρίες όπως η Microsoft και η AOL, ωστόσο ο ίδιος επέλεξε να σπουδάσει στο Χάρβαρντ και εισήχθη στο προπτυχιακό κολέγιο. Ο Μαρκ Ζάκερμπεργκ ίδρυσε το Facebook στις 4 Φεβρουαρίου 2004 και προοριζόταν αρχικά για χρήση μόνο από φοιτητές του Χάρβαρντ. Πρώτοι χρήστες του Facebook ήταν, εκτός από τον ίδιο τον ιδρυτή του, ο Κρις Χιούζ (συγκάτοικος του κυρίου Ζάκερμπεργκ και ιδρυτικό μέλος του facebook), ο Ντάστιν Μόσκοβιτς (συγκάτοικος του κυρίου Ζάκερμπεργκ στις σπουδές του Χάρβαρντ και ιδρυτικό μέλος του facebook), ο Arie Hasit (ο πρώτος μη ιδρυτής που άνοιξε λογαριασμό και φίλος με τον κύριο Κρις Χιούζ) και ο Marcel Laverdet (πιθανόν ο πρώτος μη φοιτητής της σχολής του Χάρβαρντ που όμως ήταν φίλος με τους πρώτες χρήστες). Όταν συνειδητοποίησε ότι το Facebook θα μπορούσε να εξελιχτεί σε κάτι μεγάλο αποφάσισε να φύγει από το Χάρβαρντ στη μέση των σπουδών του ώστε ν' ασχοληθεί με αυτό. Όπως είπε και ο ίδιος: "Είχα χρειαστεί περίπου πέντε λεπτά για να αποφασίσω ότι έπρεπε να φύγω".Ύστερα μετακόμισε στο Πάλο Άλτο της Καλιφόρνια, όπου βρίσκονται σήμερα τα γραφεία του Facebook. Ίσως η σημαντικότερη απόφαση της καριέρας του ήταν η άρνησή του να πουλήσει το Facebook στη Yahoo για το εξωφρενικό ποσό των 1 δισ. δολαρίων. Σήμερα η εταιρία αξίζει περισσότερο από 500 δισ. δολάρια. Ο Μαρκ Ζάκερμπεργκ είναι ένας από τους νεαρότερους δισεκατομμυριούχους στον κόσμο. Στις 21 Ιουλίου 2010, ο Μαρκ Ζάκερμπεργκ ανακοίνωσε πως ο αριθμός των χρηστών του Facebook ξεπέρασε τα 500 εκατομμύρια. Σήμερα το Facebook αριθμεί πάνω από 2 δισεκατομμύρια χρήστες. Το Κοινωνικό Δίκτυο: Στην ταινία αυτήν ο Μαρκ Ζάκερμπεργκ απεικονίστηκε από τον Τζέσι Άιζενμπεργκ και περιγράφει τα πρώτα έτη της ιστοσελίδας του Facebook. Για την απεικόνιση και την ερμηνεία του ο Τζέσι Άιζενμπεργκ προτάθηκε για βραβείο Όσκαρ Α' Ανδρικού Ρόλου .
Τελλουροβισμουθίτης

Ο τελλουροβισμουθίτης είναι ορυκτό τελλουριούχο βισμούθιο (Bi2Te3). Κρυσταλλώνεται στο τριγωνικό σύστημα, ενώ υπάρχει φυσικός σχισμός κατά τη διεύθυνση (0001), καθώς ο κρύσταλλος είναι ουσιαστικά φυλλώδης σε αυτό το επίπεδο. Είναι μαλακό ορυκτό, με σκληρότητα στην Κλίμακα Μος 1,5 μέχρι 2, και βαρύ, με πυκνότητα 7,815 γραμμάρια ανά κυβικό εκατοστό. Το χρώμα του είναι γκρίζο θολό, αλλά εμφανίζεται γυαλιστερό σε φρέσκοκομμένες επιφάνειες κατά τη διεύθυνση του σχισμού

 Περιγράφηκε για πρώτη φορά το 1815. Οι πρώτες τοποθεσίες που ανευρέθηκε ήταν το ορυχείο Μόσναπ στη λίμνη Τόκε της κομητείας Τέλεμαρκ της Νορβηγίας, το ορυχείο Little Mildred στην Κομητεία Χιντάλγκο του Νέου Μεξικού και το ορυχείο Boly Field στο Dahlonega της Τζόρτζια. Ο τελλουροβισμουθίτης απαντάται σε υδροθερμικές φλέβες χρυσού-χαλαζία που είναι φτωχές σε θείο, και γενικότερα μαζί με αυτοφυή χρυσό, αυτοφυές βισμούθιο, τετραδυμίτη, αλταΐτη, χαλκοπυρίτη και πυρροτίτη. D.M. Chizhikov & V.P. Shchastlivyi: Tellurium and Tellurides, Nauka Publishing, Μόσχα 1966
Tomb of the Multilated

Το Tomb of the Mutilated είναι το τρίτο στούντιο άλμπουμ της αμερικανικής death metal μπάντας Cannibal Corpse. Το άλμπουμ κυκλοφόρησε το 1992 με την Metal Blade Records και είναι το τελευταίο άλμπουμ που είχε ηχογραφήσει με την μπάντα της αρχικής σειράς, καθώς ο βασικός κιθαρίστας Bob Rusay απολύθηκε μετά την κυκλοφορία του άλμπουμ. Το άλμπουμ απαγορεύτηκε στη Γερμανία, λόγω της βίαιης κάλυψης και της ακραίας φύσης των στίχων. Επειδή οι σημειώσεις της γραμμής για το Butchered at Birth χαρακτηρίζουν τις παραπομπές του αμερικανικού σειριακού δολοφόνου Albert Fish, είναι συχνά λανθασμένα πιστώνεται ότι ήταν η φωνή στην αρχή του "Addicted to Vaginal Skin". Ωστόσο, η εικαστική εξομολόγηση που ακούγεται στην αρχή του τραγουδιού ανήκει κατά πάσα πιθανότητα στο "Genesee River Killer" του Arthur Shawcross. Το τραγούδι "Hammer Smashed Face" παρουσιάστηκε κατά την εμφάνιση της μπάντας στην ταινία Ace Ventura: Pet Ντετέκτιβ και downloadable περιεχόμενο για τη σειρά βιντεοπαιχνιδιών Rock Band. Το τραγούδι "I Cum Blood" εμφανίζεται επίσης στο τηλεοπτικό παιχνίδι Grand Theft Auto IV: The Lost and Damned.

 Αξιολογημένοι κριτές Jack Murray και Connur Joyce δήλωσαν ότι πιστεύουν ότι ο Tomb of the Mutilated είναι ένα λεύκωμα υψηλού επιπέδου που ασχολείται με την ακραία νεκροφιλία και τον σαδισμό. Ο Murray είπε: "Είναι μια πολύ έξυπνη ιδέα για τον βιασμό και τη δολοφονία ενός νεαρού κοριτσιού με ένα μεγάλο μαχαίρι και συνεχίζει να βιάζει το πτώμα μέχρι τον οργασμό. Αυτό το θέμα είναι ιδιαίτερα παρόν στις τέσσερις τελευταίες διαδρομές του άλμπουμ", ενώ η Joyce ανακοίνωσε "Το λεύκωμα έχει βαρύτερες συνομιλίες σε όλο τον κόσμο, είναι σίγουρα συνδεδεμένο, ειδικά στις τελευταίες τρεις διαδρομές." Η σαφής φύση με την οποία ο Barnes σέρνει το δρόμο του μέσα από τους ολοένα και πιο νοσηρότερους στίχους καταδεικνύει σίγουρα το θέμα που τρέχει μέσα από το άλμπουμ, ας πούμε την ολοένα και χειρότερη ψυχική κατάσταση του πρωταγωνιστή. " Ο Chris Barnes δήλωσε στη σελίδα 71 του τεύχους Ιουνίου του Decibel Magazine ότι «τα Entrails Ripped from Cunt's Virgin βασίστηκαν σε δύο αδέρφια, ένας από τους οποίους ήταν ημι-καθυστερημένος, που υπηρετούσαν τη ζωή, ο αδελφός με καθυστέρηση μίλησε για να βάλει μια κρεμάστρα για το τρίχωμα μέχρι να βγάλει τα έντερα της. Δεν είναι γνωστό ακριβώς πως ο Barnes αναφερόταν. Όλοι οι στίχοι και οι φωνητικές ρυθμίσεις φτιάχτηκαν από τον Chris Barnes. Μουσική από τους Cannibal Corpse. Chris Barnes - Στίχοι Bob Rusay - Πρώτη Κιθάρα Jack Owen - Ρυθμική Κιθάρα Alex Webster - Μπάσο Paul Mazurkiewicz - Ντραμς
Το κοροϊδάκι της δεσποινίδος

Το Κοροϊδάκι της Δεσποινίδος είναι ο τίτλος μιας ελληνικής κωμικής ταινίας παρεξηγήσεων του 1960, σε σκηνοθεσία και σενάριο Γιάννη Δαλιανίδη. Πρωταγωνιστούν οι Τζένη Καρέζη, Ντίνος Ηλιόπουλος και Διονύσης Παπαγιαννόπουλος.

 Ο βιομήχανος χάλυβα Τέλης Καράλης (Διονύσης Παπαγιαννόπουλος) έχει υπάλληλό του τον ντροπαλό λογιστή Γρηγόρη (Ντίνος Ηλιόπουλος) που τα κάνει θάλασσα και χάνει την δουλειά του. Επειδή όμως κατά λάθος παίρνει στο σπίτι του τα διπλά βιβλία της εταιρείας, ο βιομήχανος, για να μην τον καρφώσει στους μετόχους και στην εφορία, τον ξαναπροσλαμβάνει και βάζει την κακομαθημένη κόρη του, τη Τζούλια (Τζένη Καρέζη), να τού κάνει τα γλυκά μάτια και να πάρουν πίσω τα βιβλία. Τέλος, παγιδεύονται οι ίδιοι στην παγίδα τους και ο ντροπαλός νέος δεν είναι πλέον κοροϊδάκι, αλλά νικητής παίρνοντας το κορίτσι. Και τελικά "...αντί να φάει η γάτα το ψαράκι, το ψάρι τρώει τη γατούλα π' αγαπώ...!", όπως λέει και το τραγούδι που ακούγεται στην ταινία. Τζένη Καρέζη - Τζούλια Καράλη Ντίνος Ηλιόπουλος - Γρηγόρης Διονύσης Παπαγιαννόπουλος - Τέλης Καράλης Σταύρος Ξενίδης - Μανώλης Ρίκα Διαλυνά - Αλίκη Τζόλυ Γαρμπή - Κατερίνα Λουίζα Μπατίστα - Λούσυ Άγγελος Μαυρόπουλος - Κίμων Καρανταούνης Γιώργος Τσιτσόπουλος - Νούλης Κώστας Παπαχρήστος - τροχονόμος Νίκος Φέρμας - πελάτης Η παραγωγή ήταν της εταιρίας Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Ε.Π.Ε. και τα δικαιώματα ανήκουν στην Καραγιάννης - Καρατζόπουλος Α.Ε. Η ταινία έκανε πρεμιέρα στις κινηματογραφικές αίθουσες στις 14 Μαρτίου 1960 και, κόβοντας 115.029 εισιτήρια, κατατάχθηκε στην 3η θέση ανάμεσα σε 52 ταινίες της ίδιας σεζόν. Επιχρωματίστηκε στα WEST WING STUDIOS INC στη Φλόριντα των ΗΠΑ και έκανε τηλεοπτική πλέον πρεμιέρα στις 2/4/2018 στον ΑΝΤ1. Η ασπρόμαυρη εκδοχή της κυκλοφόρησε και με τη μορφή ντιβιντί στις 30 Ιανουαρίου 2003. Στην ταινία, που ήταν διασκευή του ομότιτλου θεατρικού των Τσιφόρου-Βασιλειάδη που ανέβαζαν την ίδια περίοδο οι δυο πρωταγωνιστές, ακούγεται το ομότιτλο τραγούδι "Το κοροϊδάκι" που τραγουδούν ντουέτο οι πρωταγωνιστές. Σε ένα από τα εξωτερικά γυρίσματα, όπου φαίνεται η Τζούλια να οδηγεί το σπορ αυτοκίνητό της, διακρίνεται η διασταύρωση των λεωφόρων Ποσειδώνος και Αμφιθέας. Το Κοροϊδάκι της Δεσποινίδος στο cine.gr
Λιαμίν Ζερουάλ

Ο Λιαμίν Ζερουάλ (αραβικά: اليمين زروال‎, al-Yamīn Zarwāl, βερβερικές γλώσσες: Lyamin Ẓerwal, γεν. 3 Ιουλίου 1941) είναι Αλγερινός πολιτικός ο οποίος υπήρξε ο έκτος πρόεδρος της Αλγερίας από τις 31 Ιανουαρίου 1994 έως τις 27 Απριλίου 1999.

 Γεννήθηκε στη Μπάτνα και εντάχθηκε στον Εθνικό Απελευθερωτικό Στρατό το 1957, σε ηλικία 16 ετών, για να πολεμήσει ενάντια στη γαλλική κυριαρχία της Αλγερίας. Μετά την ανεξαρτησία, σπούδασε στο Κάιρο, έπειτα στη Μόσχα (1965-1966) και τελικά στο Παρίσι. Το 1975, ανέλαβε τη διοίκηση μιας στρατιωτικής σχολής στη Μπάτνα και στη συνέχεια το 1981 της Στρατιωτικής Ακαδημίας του Τσερσέλ. Στη συνέχεια έγινε διοικητής της στρατιωτικής περιοχής του Ταμανρασσέτ το 1982, αργότερα της 3ης Στρατιωτικής Περιοχής στα σύνορα με το Μαρόκο το 1984, και έπειτα της Κωνσταντίνης το 1987. Έγινε στρατηγός το 1988, και αργότερα αρχηγός των χερσαίων δυνάμεων το 1989.Αφού διαφώνησε με τον Πρόεδρο Τσαντλί Μπεντζεντίντ σχετικά με προτάσεις για αναδιοργάνωση του στρατού, αποχώρησε από τον Εθνικό Στρατό της Αλγερίας το 1989 και έγινε για σύντομο διάστημα πρέσβης στη Ρουμανία. Ωστόσο, μετά την αναγκαστική παραίτηση του Μπεντζεντίντ τον Ιανουάριο του 1992, οι προοπτικές σταδιοδρομίας του έγιναν πιο ελπιδοφόρες. Τον Ιούλιο του 1993, έγινε Υπουργός Άμυνας και τον Ιανουάριο του 1994 προήχθη σε αρχηγό του Ανώτατου Κρατικού Συμβουλίου. Τον Νοέμβριο του 1995, εξελέγη Πρόεδρος, μια θέση που διατήρησε μέχρι τις επόμενες εκλογές. Ήταν γνωστός ως υποστηρικτής του πολιτικού διαλόγου, υποστηρίζοντας μια λύση με μερική διαπραγμάτευση για τον Αλγερινό εμφύλιο πόλεμο. Στις 25 Δεκεμβρίου 1994, ο Ζερουάλ επέτρεψε απρόθυμα την πτήση 8969 της Air France που είχε υποστεί αεροπειρατεία να εγκαταλείψει το έδαφος της Αλγερίας μετά από τη δολοφονία 3 πολιτών, συμπεριλαμβανομένου ενός υπαλλήλου της γαλλικής πρεσβείας, από τους τέσσερις αεροπειρατές.Αν και ορισμένοι προέτρεψαν τον Ζερουάλ να θέσει υποψηφιότητα στις προεδρικές εκλογές του 2009, ανέφερε σε δήλωση του, στις 14 Ιανουαρίου 2009, ότι δεν θα θέσει υποψηφιότητα, ενώ επίσης δήλωσε ότι δεν ήταν προς το συμφέρον της δημοκρατίας ο πρόεδρος Αμπντελαζίζ Μπουτεφλίκα να θέσει υποψηφιότητα για τρίτη φορά. Αρνήθηκε την υποψηφιότητα επίσης στις προεδρικές εκλογές του 2014, καθώς και την πρόταση να αναλάβει την προεδρία της χώρας, για μεταβατικό διάστημα, μετά την απομάκρυνση του Μπουτεφλίκα από την εξουσία το 2019. Μεγαλόσταυρος του Εθνικού Τάγματος της Τιμής
Κολλέμβολα

Τα κολλέμβολα αποτελούν τη μεγαλύτερη από τις τρεις γραμμές των σύγχρονων εξάποδων οι οποίες δεν θεωρούνται πλέον έντομα (οι άλλες δύο είναι τα πρώτουρα και τα δίπλουρα). Αν και οι τρεις τάξεις μερικές φορές ομαδοποιούνται μαζί σε μια ομοταξία η οποία ονομάζεται εντόγναθα εξαιτίας των εσωτερικών τμημάτων του στόματός τους, δεν φαίνεται να σχετίζονται μεταξύ τους περισσότερο απ'ότι τα υπόλοιπα έντομα, που έχουν εξωτερικά στοματικά εξαρτήματα. Μερικές γενετικές μελέτες υποδεικνύουν ότι τα κολλέμβολα αντιπροσωπεύουν μια ξεχωριστή εξελικτική πορεία από τα υπόλοιπα εξάποδα, αλλά άλλοι διαφωνούν. Φαίνεται ότι αυτό οφείλεται στα ιδιαίτερα ποικιλόμορφα μοτίβα μοριακής εξέλιξης των αρθρόποδων.Το κολλέμβολα είναι παμφάγοι οργανισμοί οι οποίοι προτιμούν τις υγρές συνθήκες. Δεν εμπλέκονται άμεσα στην αποδόμηση της οργανικής ύλης, αλλά συνεισφέρουν έμμεσα, μέσω του κατακερματισμού της και του ελέγχου των μικροβιακών κοινοτήτων του εδάφους. Θεωρούνται ως βλαπτικοί οργανισμοί για τις καλλιέργειες. Ο όρος «κολλέμβολα» προέρχεται από τις ελληνικές λέξεις κόλλα και έμβολο.

 Τα κολλέμβολα φυσιολογικά έχουν μήκος μικρότερο από 6 χιλιοστά, έχουν έξι ή λιγότερα κοιλιακά τμήματα και έχουν μια σωληνοειδή απόφυση (το κολλοφόρο ή κοιλιακός σωλήνας) με κολλώδη κυστίδια, η οποία προβάλλει από το πρώτο κοιλιακό τμήμα. Τα ποδουρόμορφα και αντομοβρυόμορφα έχουν πολύ επίμηκες σώμα, ενώ τα συμφυπλέονα και τα νεελιπλέον έχουν σφαιρικό σώμα. Τα κολλέμβολα δεν έχουν τραχειακό αναπνευστικό σύστημα, με αποτέλεσμα η αναπνοή να γίνεται μέσω πόρων, με την εξαίρεση των σμινθουριδών, οι οποίες διαθέτουν ένα αδρό, αλλά πλήρως λειτουργικό, τραγχειακό σύστημα.Τα περισσότερα είδη διαθέτουν μια κοιλιακή απόφυση η οποία μοιάζει με διχαλωτή ουρά, το δικρανίδιο, η οποία διπλώνει κάτω από το σώμα και μπορεί να χρησιμοποιήθει ως έμβολο ώστε να ζώο να πραγματοποιήσει άλμα όταν κινδυνεύει. Κρατείται από τάση από μια μικρή δομή, τον καδίσκο, και όταν απελευθερώνεται, χτυπά στο έδαφος, με αποτέλεσμα το κολλέμβολο να εκτοξευθεί στον αέρα. Όλο αυτό λαμβάνει χώρα σε λιγότερο από 18 χιλιοστά του δευτερολέπτου.Τα κολλέμβολα έχουν την ικανότητα να μειώνουν το βάρος του σώματός τους μέχρι και 30% σε κάθε έκδυση αν η θερμοκρασία είναι αρκετά υψηλή. Η συρρίκνωση είναι γενετικά προκαθορισμένη. Καθώς οι θερμότερες συνθήκες αυξάνουν τους μεταβολικούς ρυθμούς και τις ανάγκες για ενέργεια, η μείωση του μεγέθους είναι πλεονέκτημα για την επιβίωσή τους.
Κατερίνα Ντούσκα

Η Κατερίνα Ντούσκα (5 Νοεμβρίου 1989) είναι Ελληνοκαναδή τραγουδίστρια και τραγουδοποιός. Εκπροσώπησε την Ελλάδα στον Διαγωνισμό Τραγουδιού της Eurovision 2019, καταλαμβάνοντας την 21η Θέση στον μεγάλο τελικό στις 18 Μαΐου 2019.

 Η Κατερίνα Ντούσκα γεννήθηκε και μεγάλωσε στο Μόντρεαλ του Καναδά και ζει στο Παγκράτι στην Αθήνα.Σπούδασε νομική, την οποία όμως εγκατέλειψε στη συνέχεια.Κυκλοφόρησε το πρώτο άλμπουμ της το 2016 με τίτλο Embodiment (Ενσάρκωση). Τον Δεκέμβριο του 2018 εμφανίστηκε σε συναυλία με το μουσικό Πέτρο Κλαμπάνη.To τραγούδι της Fire away επιλέχθηκε από το Nescafe Canada για να χρησιμοποιηθεί σε διαφημιστική του καμπάνια. Η Κατερίνα Ντούσκα έχει συνεργαστεί με πολλούς διεθνείς καλλιτέχνες όπως η LP, ο Albin Lee Meldau, ο Tom Baxter, η Yasmine Hamdan, o Oddisee, οι Kadebostany, ενώ έχει πραγματοποιήσει εμφανίσεις σε μεγάλες σκηνές και φεστιβάλ σε Ελλάδα και Ευρώπη όπως στα The O2 Academy London, Rockwave Festival, και στο διεθνές φεστιβάλ "Give a home" του Sofarsound's /Amnesty International, όπου ήταν μια εκ των 300 καλλιτεχνών που συμμετείχαν με σκοπό την υποστήριξη των προσφύγων ανά τον κόσμο. Έχει συμμετάσχει στα φεστιβάλ του Κέντρου Πολιτισμού - Ιδρύματος Σταύρου Νιάρχου και σε συναυλίες στο Μέγαρο Μουσικής Αθηνών. Ανήκει στο δυναμικό της Minos EMI / Universal Music Group. Το 2019 η ΕΡΤ κάνει πρόταση στη Ντούσκα να εκπροσωπήσει την Ελλάδα στον Διαγωνισμό Τραγουδιού της Eurovision 2019 που διεξήχθη στο Τελ Αβίβ του Ισραήλ. Η Ντούσκα αποδέχτηκε την πρόταση και διαγωνίστηκε με το τραγούδι "Better Love", γραμμένο από την ίδια, τον Leon of Athens και τον Ντέιβιντ Σνέντον. Το τραγούδι έλαβε θετικές κριτικές ενώ η θεατρική εμφάνιση της Ντούσκα στη σκηνή σε σκηνοθεσία της Έφη Γούση, επαινέθηκε από πολλούς. Η Ελλάδα κατέκτησε την 5η θέση με 185 βαθμούς στον ημιτελικό και την 21η θέση στον τελικό με 74 βαθμούς.
19 (αριθμός)

Το 19 (δεκαεννέα) είναι ο φυσικός αριθμός που βρίσκεται μετά από το 18 και πριν από το 20. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 19 συμβολίζεται ως XIX στο ρωμαϊκό σύστημα αρίθμησης και ως ΙΘ´ ή ιθ´ στο ελληνικό σύστημα αρίθμησης.

 Το 19 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 19, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 23. Το 19 μαζί με το 17 είναι δίδυμοι πρώτοι αριθμοί. Στη γεωμετρία, το δεκαεννεάγωνο είναι πολυγωνικό σχήμα. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Οι τετραγωνικές ρίζες του 19 είναι δύο άρρητοι αριθμοί, ίσοι κατά προσέγγιση με ±4,3588989435406735522369819838596 19! = 19·18·17·16·15·14·13·12·11·10·9·8·7·6·5·4·3·2 = 121.645.100.408.832.000 219 = 19↑↑2 = 1919 = 1.978.419.655.660.313.589.123.979 Ο ατομικός αριθμός 19 αντιστοιχεί στο κάλιο. Το Μεσιέ 19 είναι ένα σφαιρωτό σμήνος σε απόσταση περίπου 28.000 ετών φωτός στον αστερισμό Οφιούχος.
Γεώργιος Μουτζουρίδης

Ο Γεώργιος Μουτζουρίδης του Ιωάννη (10 Απριλίου 1926- 1η Νοεμβρίου 2013) ήταν Έλληνας δικηγόρος και πολιτικός. Ήταν ένας από τους εισηγητές της αναθεώρησης του Συντάγματος (1986).

 Γεννήθηκε στο Ναύπλιο και ήταν γιος του πολιτικού Ιωάννη Μουτζουρίδη. Καταγόταν από παλιά οικογένεια πολιτικών του Ναυπλίου. Ανέπτυξε αντιστασιακή δράση. Σπούδασε Νομικά και οικονομικές επιστήμες στο Πανεπιστήμιο Αθηνών και ιδιώτευσε ως δικηγόρος. Στις εκλογές του 1981 εξελέγη βουλευτής Αργολίδας με την υποστήριξη της Νέας Δημοκρατίας και επανεξελέγη το 1985 και τον Νοέμβριο του 1989. Το 1985, χρονιά κατά την οποία εξελέγη κοσμήτορας της Βουλής, υπήρξε ένας εκ των συνιδρυτών της ΔΗ.ΑΝΑ και δύο χρόνια μετά επανήλθε στη Νέα Δημοκρατία. Απεβίωσε σε ηλικία 87 ετών το 2013 και κηδεύτηκε από τον ιερό ναό Πέτρου και Παύλου στο Παλαιό Φάληρο. Απέκτησε 2 τέκνα, τη Βικτωρία Μουτζουρίδου (1972)TheLawFirm και τον Ιωάννη Μουτζουρίδη (1975).[1] 300 + 24 Βουλής - Ευρωβουλής, εκδόσεις Καθημερινή, Αθήνα 1982,σελ.86
Χούντ Σεχζάντε

Η Χούντ Σεχζάντε (Οθ. Τούρκικα:خوند شاهزادہ‎) (Τούρκικα: Hund Şehzade, γεννημένη ως Φατιμά Σεχζάντε Fatima Şehzade, 1422 - Ιούλιος 1455) ήταν εγγονή του Σουλεϊμάν Τσελεμπή και δισέγγονη του σουλτάνου Βαγιαζήτ Α΄ της Οθωμανικής Αυτοκρατορίας.

 Γεννήθηκε το 1422, και ήταν κόρη του Ορχάν Τσελεμπή. Το 1433, η Χούντ και ο αδελφός της Σουλεϊμάν κατέφυγαν στο Κάιρο. Ο Μαμελούκος Σουλτάνος Μπαρσμπέη τους αντιμετώπισε γενναιόδωρα και απέρριψε τα αιτήματα του ξαδέλφου Μουράτ Β΄ για παράδοσή τους. Το 1436, ο Ιμπραήμ Β΄ του Καραμάν, επιτέθηκε στους Δουλκαδιρίδες και κατέλαβε την αμφισβητήσιμη πόλη Καϊσερί και άλλα φρούρια στην περιοχή. Ωστόσο, οι Δουλκαδιρίδες πήραν το Καϊσερί και τη γύρω ύπαιθρο από τους Καραμανίδες τον Δεκέμβριο του 1436 με την οθωμανική βοήθεια. Μόλις έλαβε αυτά τα νέα, ο Μπαρσμπέη τον Μάρτιο του 1437, συνέλεξε το συμβουλευτικό του συμβούλιο και αποφάσισε να στείλει τους κυβερνήτες της Συρίας για να βοηθήσει τον Ιμπραήμ Μπέη. Ωστόσο, πριν κλιμακωθεί η κρίση και μετατραπεί σε στρατιωτική σύγκρουση, τόσο οι Οθωμανοί όσο και οι Μαμελούκοι Σουλτάνοι διευθέτησαν τις διαφορές τους δύο μήνες αργότερα τον Μάιο. Μια ειρηνευτική συμφωνία διευθετήθηκε, με το γάμο του Μπαρσμπέη με την Χούντ. Μετά το θάνατο του Μπαρσμπέη το 1438, ο διάδοχός του Σουλτάνος Σεφ-αλ-Ντιν Τζάκμακ παντρεύτηκε την Χούντ , προκειμένου να εδραιώσει τις καλές σχέσεις με τους Οθωμανούς. Στις 5 Ιανουαρίου 1447, έκανε προσκύνημα με την προίκα που έλαβε κατά τον γάμο της με τον Τζάκμακ. Μαζί απέκτησαν τέσσερις γιους. Όλοι τους πέθαναν από πανούκλα στο Κάιρο στις 26 Μαρτίου 1449. Ο μεγαλύτερος που ονομαζόταν Αχμέτ ήταν επτά ετών. Ο Τζάκμακ την χώρισε στις 25 Δεκεμβρίου 1450. Μετά το διαζύγιο με τον Τζάκμακ, εγκαταστάθηκε σε ένα νέο σπίτι στο αλ-Ζουνταρία και παντρεύτηκε τον Σαχίμπ-αλ-Χουτζάμπ Μπαρσμπέη Μπουζασί. Πέθανε τον Ιούλιο του 1455 στο Κάιρο. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover) Belleten, Volume 17, Issues 65-68. Türk Tarih Kurumu Basımevi. 1953. Shai Har-El (1995). Struggle for Domination in the Middle East: The Ottoman-Mamluk War, 1485-91. BRILL. ISBN 978-9-004-10180-7.
Δήμος Οινοφύτων

Ο Δήμος Οινοφύτων ήταν δήμος του νομού Βοιωτίας που συστάθηκε αρχικά το 1994. Με την εφαρμογή του προγράμματος Καποδίστριας διευρύνθηκε με τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τανάγρας ως Δημοτική Ενότητα Οινοφύτων. Περιλάμβανε τα χωριά Άγιος Θωμάς, Δήλεσι, Κλειδί και Οινόφυτα. Καταλάμβανε έκταση 77,273 τ.χλμ και ο πληθυσμός του ήταν 9.091 κάτοικοι σύμφωνα με την απογραφή του 2001.

 Στον δήμο περιλαμβάνονταν τα παρακάτω δημοτικά διαμερίσματα και οικισμοί: Δ.δ. Οινοφύτων [6313] τα Οινόφυτα [3137] το Δήλεσι [3176] Δ.δ. Αγίου Θωμά -- ο Άγιος Θωμάς [1476] Δ.δ. Κλειδίου -- το Κλειδί [406] Ο Δήμος Οινοφύτων συστάθηκε το 1994 και προήλθεαπό την αναγνώριση της πρώην κοινότητας Οινοφύτων σε δήμο. Η κοινότητα είχε συσταθεί το 1912, αρχικά με την ονομασία κοινότητα Στανιατών και περιλάμβανε μόνο τον οικισμό των Οινοφύτων (τότε Στανιάτες). Το 1927 μετονομάστηκε σε κοινότητα Οινοφύτων λόγω της μετονομασίες του ομώνυμου οικισμού που την αποτελούσε. Το 1971 εντάχθηκε στην κοινότητα και ο οικισμός Δήλεσι. Το 1994 η κοινότητα αναγνωρίστηκε σε δήμο, ενώ το 1999 με την εφαρμογή του προγράμματος Καποδίστριας διευρύνθηκε με την ένταξη στον δήμο των πρώην κοινοτήτων Αγίου Θωμά και Κλειδίου. Ο λόφος της αρχαίας Τανάγρας Το εξωκλήσι του Αγίου Θωμά δίπλα στον Ασωπό ποταμό (12 αιώνα) στον Άγιο Θωμά Το Λαογραφικό Μουσείο στα Οινόφυτα. Το λόφο των Αγίων Αναργύρων στα Οινόφυτα Η Σπηλιά με το στεφάνι στον Άγιο Θωμά Ο Άγιος Σπυρίδωνας στα Οινόφυτα Το εξωκλήσι του Αγίου Γεωργίου στον Άγιο Θωμά Το Ιερό Ησυχαστήριο 'Η Μήτηρ του Αγαπημένου στο Κλειδί Η παραλία στο Δήλεσι Κέντρο Εκκλησιαστικής Διακονίας [1] Βιβλιοθήκη Αρχιεπισκόπου Ιερωνύμου Β Ιερός Ναός Αγίων Αναργύρων -Θέση Πύργος Οινόφυτα Ιταλικό πολυβολείο Οινόφυτα Δήμος Οινοφύτων Άγιος Θωμάς Προβλήματα Αγίου Θωμά Ηλεκτρονική Εγκυκλοπαίδεια για τον Άγιο Θωμά Το Δ.Δ Αγίου Θωμά από Δορυφόρο Σημεία ενδιαφέροντος στο Δ.Δ. Αγίου Θωμά από δορυφόρο. Περάστε το βέλος από το ποντίκι σε κάθε τετράγωνο για να δείτε ποιο είναι το κτίριοhttps://kedoinofyta.gr/
Αλάν Μπαντόγεφ

Ο Αλάν Καζμπέκοβιτς Μπαντόγεφ (Ρωσικά: Ала́н Казбе́кович Бадо́ев, Ουκρανικά: Алан Казбекович Бадоєв, Οσετικά: Бæдойты Хъазыбеджы фырт Алан), είναι διάσημος Ουκρανός σκηνοθέτης και περιστασιακός ηθοποιός, γεννημένος στις 10 Ιανουαρίου του 1981 στο Μπεσλάν της Ρωσίας. Έχει δουλέψει με πάρα πολλούς αξιόλογους καλλιτέχνες.

 Ντμίτρο Κλιμασένκο Ιρίνα Μπίλικ Νατάλια Μογκιλέφσκαγια Σβετλάνα Λομποντά Αβραάμ Ρουσό Αλίμπι Αντρέι Ντανίλκο Βιτάλι Κοζλόφσκι Γκαϊτάνα Νατάλια Μπουτσίνσκαγια Νατάσα Κορολιόβα Σοφία Ροτάρου Ταμπούλα Ράσα Ταλίτα Κουμ Ανζέλικα Αργκουμπάς ΒΙΑ Γκρα Μίκα Νιούτον Νότσνιε Σκαιπέλι Τίνα Κάρολ Esthetic Education Ζαρέμα Άλλα Πουγκατσιόβα Άνι Λόρακ Βαλέρι Μελάτζε Γιελένα Τερλέγεβα νεΆνγκελι Ταίσια Ποβαλί Hi-Fi Gouache Αλεξάντρ Λομίνσκι Αλεξάντρ Μάρσαλ Άννα Σεμενόβιτς Όλγκα Γκορμπατσόβα Άσια Αχάτ ΜπιΣ (Βλαντ Σοκολόφσκι & Ντμίτρι Μπικμπάγεφ) Μπονταρτσούκ Αδελφοί Καραμάζοφ Βαλέρια (τραγουδίστρια) Βέρα Μπρέζνιεβα Γκλιουκόζα Ζάννα Φρίσκε Ιν-Γιαν ΜακΣίμ Σεργκέι Λάζαρεφ ΤιΚ REAL О Αλίνα Γκρόσου Αναστασία Πριχόντκο Μπορίς Απρέλ Τζαμάλα ΝτίΟ.φίλμι Ντμίτρι Χβορστόφσκι Ζασμίν Κάτια Μπουζίνσκαγια Μαξ Μπάρσκιχ Ρι KIT-I Lama Ανίτα Τσόι Βίνταζ Λιόν Τατιάνα Κοτόβα Φιλίπ Κιρκόροφ Celia Κώστας Μαρτάκης Ντμίτρι Μάλικοφ Ζάρα Σατί Καζάνοβα А’Студио Νταν Μπαλάν Καζάκι Εμίν Αγκαλάροφ Ανγκελίνα Ζαβάλσκαγια Γκριγκόρι Λεπς Λαβίκα Μάσα Σόμπκο Μίλα Νίτιτς Πολίνα Γκαγκάρινα Φάμπρικα Αναστασία Στότσκαγια Μάλικα Αλεξάντρ Κογκάν Ήταν παντρεμένος με την Ζάννα Μπαντόγεβα για 9 χρόνια, μεχρι το 2012. Μαζί απέκτησαν 2 παιδιά τον Μπορίς και την Λολίτα. Ο Αλάν είναι πολύ στενός φίλος με τον τραγουδιστή Μαξ Μπάρσκιχ, έχει σκηνοθετήσει όλα του τα βίντεο. https://web.archive.org/web/20190628004907/http://badoev.com/
Secular Student Alliance

Η Secular Student Alliance (SSA) είναι μη κερδοσκοπικός οργανισμός στις ΗΠΑ η οποία σκοπό έχει να «οργανώσει, να ενώσει και να υπηρετήσει τους φοιτητές και τις φοιτητικές κοινότητες που προωθούν τα ιδανικά της επιστημονικής και κριτικής σκέψης και αναζήτησης, της δημοκρατίας και του κοσμικισμού και της ανθρωπογενούς ηθικής.»

 Το 1999, οι φοιτητές στο Εκτελεστικό Συμβούλιο της Campus Freethought Alliance, μαζί με άλλους φοιτητές και ακαδημαϊκούς, αποφάσισαν πως η εθνική φοιτητική οργάνωση χρειαζόταν αυτονομία (Η Campus Freethought Alliance ελεγχόταν από το Council for Secular Humanism) και ίδρυσαν την Secular Student Alliance το 2001. H έδρα της SSA είναι στο Οχάιο.To 2003 υπήρχαν 42 σχετιζόμενα γκρούπ με την SSA και το 2009 ο αριθμός αυξήθηκε στα 146. Τον Ιανουάριο του 2013 η SSA είχε 393 συνεργάζόμενα γκρουπ στην Βόρια Αμερική και αλλού, συμπεριλαμβανομένου της Ευρώπης, Ασίας, Αφρικής και Αυστραλίας.Η SSA είναι ιδρυτικό μέλος της Secular Coalition for America. Ανάμεσα στις δράσεις τους είναι και η υπεράσπιση φοιτητών που υφίστανται bulling επειδή δεν πιστεύουν στον Θεό. Είναι υπερ της κοινωνικής δικαιοσύνης και της πολυπολιτισμικότητας.
Βερντιτζανάν Καντινεφέντι

Η Βερντιτζανάν Καντινεφέντι (Οθ. Τούρκικα:ورد جنان قادين‎) (Τούρκικα: Verdicenan Kadınefendi, 1830 - 9 Δεκεμβρίου 1889) ήταν η τρίτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.Ο πλήρης τίτλος ήταν: Devletlu İsmetlu Üçüncü Verdicenan Kadın Efendi Hazretleri

 Η Βερντιτζανάν Καντινεφέντι γεννήθηκε το 1830 στο Σουχούμι, και ήταν κόρη του Καϊτούκ Τζιόρτζι Ατσμπά και της συζύγου του Γελισαβέτα Χανίμ. Είχε δυο αδελφούς, τον Ισλάμ Μπέη και τον Αχμέτ Μπέη και δυο αδελφές, την Πιριμριούζ Χανίμ και την Εμπρουβάζ Χανίμ. Ήταν θεία του πατέρα της Φατμά Πεσέντ Χανιμεφέντι, συζύγου του σουλτάνου Αμπντούλ Χαμίτ Β΄. Το 1843 η Σαλίχα άφησε το Σουχούμι και πήγε στην Κωνσταντινούπολη. Το 1844 η Σαλιχά παντρεύτηκε για πολιτική συμμαχία, τον σουλτάνο Αμπντούλ Μετζίτ Α΄ στο Παλάτι Τσιραγάν. Μετονομάστηκε σε "Βερντιτζανάν" ενώ έλαβε την έκτη θέση της αυτοκρατορικής συζύγου. Ολόκληρη η οικογένειά της ήταν εξευγενισμένη, πατέρας, αδέλφια και ανίψια. Ο πιο γνωστός ήταν ο γιος του αδελφού της Ισλάμ Μπέη, ο Ρασίμ Μπέης, ο οποίος έλαβε τη θέση του γιατρού στο παλάτι και ο γιος του αδελφού της Αχμέτ Μπέη, ο Οσμάν Πασάς, ο οποίος έλαβε τη θέση του βοηθού του σουλτάνου Αμπντούλ Αζίζ στο παλάτι. Στις 9 Δεκεμβρίου 1844 γέννησε την κόρη της Μουνιρέ Σουλτάν. Τον Αύγουστο το 1845 έλαβε την πέμπτη θέση της αυτοκρατορικής συζύγου. Στις 3 Δεκεμβρίου 1847 γέννησε τον γιο της, Ηγεμόνα Αχμέτ Κεμαλεντίν Εφέντι στο Παλάτι Τσιραγάν. Τον Νοέμβριο του 1851 έλαβε την τέταρτη θέση της αυτοκρατορικής συζύγου και τον Οκτώβριο του 1852 έλαβε την τρίτη θέση της αυτοκρατορικής συζύγου. Μετά τον θάνατο της Γκιουλουστού Σουλτάν μιας άλλης συζύγου του Αμπντούλ Μετζίτ, η κόρη της Μεντιχά Σουλτάν δόθηκε στην Βερντιτζανάν για να την φροντίσει. Το 1879 η Βερντιτζανάν έπαιξε μεγάλο ρόλο στον γάμο της Μεντιχά Σουλτάν με τον Σαμιπασαζαντέ Νετζίπ Μπέη. Η Βερντιτζανάν Καντινεφέντι πέθανε στις 9 Δεκεμβρίου 1889 στο Παλάτι Φεριγιέ σε ηλικία 59 ετών. Είναι θαμμένη στο Γενί Τζαμί στην Κωνσταντινούπολη. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)
Φράγκο του Τζιμπουτί

Το φράγκο (αραβικά: فرنك) είναι το επίσημο νόμισμα του Τζιμπουτί.Ο κωδικός ISO 4217 για το νόμισμα είναι DJF. Υποδιαιρείταο εδώ και πολλά χρόνια σε 100 σαντίμ (centimes).

 Από το 1884, όταν το Τζιμπουτί αποτέλεσε γαλλικό προτεκτοράτο, το γαλλικό φράγκο ήταν σε κυκλοφορία όπως και η ρουπία της Ινδίας και το ταλέρ της Μαρίας Θηρεσίας (Maria Theresa thaler). Αυτά συνυπήρχαν ως εξής: τα 2 φράγκα = 1 ρουπία και 4,2 φράγκα = 1 ταλέρ. Από το 1908 τα φράγκα που ήταν σε κυκλοφορία στο Τζιμπουτί απέκτησαν νόμιμα ίδια αξία με την αξία του γαλλικού φράγκου. Αρχής γενομένης από το 1910, άρχισε η έκδοση τραπεζογραμματίων για την αποικία από την τράπεζα της Ινδοκίνας, σε ονομαστικές αξίες των 5, των 20 και των 100 φράγκων. Έπειτα από τον Πρώτο Παγκόσμιο Πόλεμο και την υποτίμηση του γαλλικού φράγκου, εισήχθησαν τα χαρτονομίσματα των 500 και των 1000 φράγκων τα έτη 1927 και 1938, αντίστοιχα. Το 1948 έκαναν την εμφάνισή τους τα πρώτα κέρματα (1, 2 και 5 φράγκων) στο όνομα του "Côte Française des Somalis". Το 1949 εμφανίστηκε ένα νέο φράγκο του Τζιμπουτί και το τοπικό νόμισμα απέκτησε ισοτιμία με το Δολάριο των ΗΠΑ ως εξής: 1 δολάριο = 214,392 φράγκα. Ως αποτέλεσμα αυτού, η οικονομία της αφρικανικής χώρας δεν επηρεάστηκε από τις μετέπειτα υποτιμήσεις του γαλλικού φράγκου. Αργότερα εμφανίστηκαν και τραπεζογραμμάτια των 5.000 φράγκων. Ως το 1965, είχαν εισαχθεί τα κέρματα των 10 και των 20 φράγκων, ενώ τα χαμηλότερα σε αξία χαρτονομίσματα ήταν αυτά των 50 φράγκων. Το 1967 η Γαλλική Σομαλία άλλαξε το όνομά της σε "Αφάρ και Ισά" και αυτό είχε την επίδρασή του και στα νομίσματα. Τα κέρματα των 50 και των 100 φράγκων κυκλοφόρησαν για πρώτη φορά το 1970 και αντικατέστησαν τα αντίστοιχης αξίας χαρτονομίσματα. Το 1971 και 1973 η αξία του φράγκου αναπροσαρμόστηκε έναντι του αμερικανικού δολαρίου (1 δολάριο=177,721 φράγκα), ισοτιμία που παραμένει ως σήμερα. Έπειτα από την ανεξαρτησία του 1977, άλλαξε επιπλέον το σχέδιο στο νόμισμα. Την έκδοση χαρτονομισμάτων ανέλαβε η Κεντρική Τράπεζα και το 1984 εισήχθη το χαρτονόμισμα των 10.000 φράγκων. Το 1989 ένα κέρμα αντικατέστησε το χαρτονόμισμα των 500 φράγκων. αλουμίνιο 1, 2 και 5 φράγκα αλουμίνιο χαλκός 10 και 20 φράγκα χαλκονικέλιο 50 και 100 φράγκα αλουμίνιο χαλκός 500 φράγκα 1000, 2.000, 5.000 και 10.000 φράγκα Krause, Chester L. and Clifford Mishler (1991). Standard Catalog of World Coins: 1801-1991 (18η εκδ. ed.). Krause Publications. ISBN 0-87341-150-1. Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (εκδότες) (7tη εκδ. ed.). Krause Publications. ISBN 0-87341-207-9.
Τάιους Έντνι

Ο Τάιους Ντουέιν Έντνι, γνωστός πιο απλά και ως Τάιους Έντνι (γεννημένος στις 14 Φεβρουαρίου του 1973) είναι Αμερικανός πρώην διεθνής καλαθοσφαιριστής. Έχει ύψος 1,78 μ. και αγωνιζόταν στη θέση του πόιντ γκαρντ.

 Ο Τάιους Έντνι έκανε τα πρώτα του βήματα στο χώρο του μπάσκετ όταν στην ηλικία των 17 ετών εισήχθη στο πανεπιστήμιο UCLA, με την ομάδα του οποίου αγωνίστηκε για πρώτη φορά στο Κολεγγιακό Πρωτάθλημα. Ο Τάιους αποφοίτησε από το Κολλέγιό του το 1995, ενώ οι πολύ καλές του εμφανίσεις στο κολλεγιακό πρωτάθλημα τον οδήγησαν στα Ντραφτ του ΝΒΑ εκείνης της περιόδου. Ο Τάιους Έντνι είχε ικανοποιητική παρουσία στα Ντραφτ με αποτέλεσμα να προκαλέσει το ενδιαφέρον αρκετών ομάδων, με τους Σακραμέντο Κινγκς να είναι αυτοί που τελικά τον απέκτησαν προσφέροντας του μάλιστα επαγγελματικό συμβόλαιο διετούς διαρκείας. Την περίοδο 1997-98 αγωνίστηκε στους Μπόστον Σέλτικς, ομάδα επίσης του ΝΒΑ. Το 1998 άφησε για πρώτη φορά την Αμερική και ταξίδεψε στην Ευρώπη με προορισμό τη Λιθουανία και τη Ζάλγκιρις Κάουνας]. Στην ομάδα του Κάουνας αγωνίστηκε μόλις για μία σεζόν, καταφέρνοντας ωστόσο να φτάσει στην κατάκτηση του Πρωταθλήματος Λιθουανίας αλλά και της Ευρωλίγκας, εκείνης της σεζόν . Μάλιστα, ο ίδιος ο Έντνι είχε ανακηρυχθεί και MVP του Final-4 της Ευρωλίγκας για το 1999. Από το καλοκαίρι του 1999 και μέχρι το 2004, ο Τάιους αγωνίστηκε στην Ιταλική Μπένετον Τρεβίζο, με μοναδική εξαίρεση τη σεζόν 2000-01, κατά τη διάρκεια της οποίας αγωνίστηκε στους Ιντιάνα Πέισερς. Το καλοκαίρι του 2005 μεταπήδησε από την Ιταλία στην Ελλάδα για λογαριασμό του Ολυμπιακού Πειραιώς. Στην ελληνική ομάδα αγωνίστηκε για μόλις μία σεζόν, χωρίς να καταφέρει να κατακτήσει κάποιο τίτλο.. Την περίοδο 2006-07 αγωνίστηκε στην Ιταλική Κλιμάμιο Μπολόνια ενώ την αμέσως επόμενη περίοδο αγωνίστηκε αρχικά στην ουκρανική Αζοβμας Μάριουπολ και έπειτα στην ισπανική Κάχα Σαν Φερνάντο. Το καλοκαίρι του 2009 αγωνίστηκε στην πολωνική Τούροφ Ζγκόρτσελεκ, η οποία αποτέλεσε την τελευταία ομάδα της καριέρας του, καθώς μετά το πέρας της σεζόν 2009-10, ο Τάιους Έντνι αποφάσισε να αποσυρθεί από την ενεργό δράση βάζοντας τέλος στην πολυετή καριέρα του. Ο Τάιους Έντνι συμμετείχε με την Εθνική ομάδα καλαθοσφαίρισης της Αμερικής στους Διεθνείς Αγώνες Καλής Θελήσεως του 1994, που πραγματοποιήθηκαν στη Ρωσία, και στους οποίους κατέκτησε το χάλκινο μετάλλιο. Τίτλοι 1 Ευρωλίγκα: 1999 1 Πρωτάθλημα Λιθουανίας: 1999Ατομικές διακρίσεις MVP Final-4 Ευρωλίγκας: 1999 MVP Ιταλικού Σούπερ Καπ: 2001, 2002 MVP Ιταλικού Κυπέλλου: 2003 Το προφίλ του Τάιους Έντνι στη euroleague.net Το προφίλ του Τάιους Έντνι στο basketball-reference.com
Γεωλογικός χρόνος

Η γεωλογική χρονολογική κλίμακα χρησιμοποιείται στη γεωλογία, την αρχαιολογία και άλλες επιστήμες για την περιγραφή των σχέσεων που αναπτύσσονται μεταξύ γεγονότων που συνέβησαν κατά τη διάρκεια της ιστορίας της Γης. Ο πίνακας των γεωλογικών περιόδων που ακολουθεί συμφωνεί με τις ημερομηνίες και την ονοματοδοσία της Διεθνούς Επιτροπής Στρωματογραφίας και χρησιμοποιεί τους πρότυπους χρωματικούς κώδικες της Γεωλογικής Επιθεώρησης των Η.Π.Α.

 Η μεγαλύτερη μονάδα του γεωλογικού χρόνου είναι ο Μεγααιώνας ο οποίος διαιρείται διαδοχικά σε Αιώνες, Περιόδους και Εποχές. Οι παλαιοντολόγοι με τη σειρά τους έχουν καθορίσει ένα σύστημα φάσεων για την πανίδα. Αρκετά από τα ονόματα αυτών των φάσεων χρησιμοποιήθηκαν για τη διαμόρφωση της γεωλογικής ονοματοδοσίας, αν και οι φάσεις πανίδας είναι περισσότερες από τις γεωλογικές χρονικές μονάδες. Οι γεωλόγοι σήμερα χρησιμοποιούν τους όρους Ανώτερη/Ύστερη, Κατώτερη/Πρώιμη και Μέση ως υποδιαιρέσεις των περιόδων και άλλων γεωλογικών χρονολογικών μονάδων. Πρόκειται ουσιαστικά για ένα σημείο αιχμής του έργου της Διεθνούς Επιτροπής Στρωματογραφίας, έτσι ώστε να ενοποιηθούν οι αντικρουόμενες ορολογίες που ορίστηκαν σε εθνικό επίπεδο και να καθοριστούν παγκόσμιες σταθερές. Όταν ο Γουΐλιαμ Σμιθ και ο Τσαρλς Λάιελ αναγνώρισαν ότι τα στρώματα άντιπροσώπευαν διαδοχικές χρονολογικές περιόδους, δεν υπήρχε τρόπος να καθορίσουν τι είδους χρονολογική κλίμακα αντιπροσώπευαν αυτά τα στρώματα. Οι Δημιουργιστές πρότειναν χρονολογίες μερικών χιλιάδων χρόνων μόνον, ενώ οι Εξελικτικιστές πρότειναν σαφώς μεγαλύτερες. Επί εκατό περίπου χρόνια η ηλικία της Γης και τα γεωλογικά στρώματα υπήρξαν αντικείμενο αξιοσημείωτης διαμάχης, έως ότου η τεχνολογική εξέλιξη στον 20ο αιώνα επέτρεψε τη χρήση της ραδιοχρονολόγησης και παρείχε σχετικά ακριβέστερες χρονολογήσεις του γεωλογικού χρονικού ορίζοντα. Το 1977 η Παγκόσμια Επιτροπή Στρωματογραφίας (νυν Διεθνής) ξεκίνησε μια προσπάθεια παγκόσμιου καθορισμού των γεωλογικών περιόδων και των φάσεων ανάπτυξης της πανίδας. Το πιο πρόσφατο έργο της περιγράφεται στο Gradstein et al., Γεωλογική χρονολογική κλίμακα, (2004) (ISBN 0-521-78673-8) και χρησιμοποιείται ως θεμέλιο για την παρούσα σελίδα. Πρωιμότερες γνωστές μορφές ζωής Βάση Δεδομένων GeoWhen Διεθνής επιτροπή Στρωματογραφίας NASA: Γεωλογικός Χρόνος
Αρόη Πάτρας

Η Αρόη είναι συνοικία της Πάτρας χτισμένη σε λοφώδη περιοχή κοντά στην αρχαία ακρόπολη, που είναι γνωστή και ως κάστρο της Αρόης. Είναι περιοχή με υπέροχη θέα και από τις μεγαλύτερες συνοικίες της Πάτρας.

 Στην περιοχή που σήμερα είναι η Αρόη, πριν την επανάσταση ήταν τσιφλίκι του Σαΐτ Αγά και λεγόταν «Χαλίλ». Μετά την απελευθέρωση το τσιφλίκι μοιράστηκε σε αγροκτήματα και η περιοχή κράτησε την ονομασία (σε παραφθορά βέβαια) «Χαλίλι». Όλα αυτά μέχρι το 1923, οπότε εκεί κτίστηκε η πρώτη κατοικία. Αργότερα με απόφαση του Δήμου Πατρέων η περιοχή ονομάστηκε Αρόη, παίρνοντας το αρχαίο όνομα, μιας από τις τρεις πολίχνες που συνένωσε ο μυθικός Πατρέας, δημιουργώντας την Πάτρα. Μέχρι το 1940 υπήρχαν αρκετές εξοχικές κατοικίες που άνηκαν σε Ιταλούς που διέμεναν μόνιμα στην Πάτρα και για αυτό η περιοχή ονομαζόταν από τους ντόπιους και ως Ιταλικά. Σύμφωνα με τις ανασκαφικές έρευνες που έχουν γίνει, η Αρόη τοποθετείται στη σημερινή περιοχή της Άνω πόλης και στο Κάστρο της Πάτρας, όπου έχουν βρεθεί πολλά αρχαία λείψανα. Αρόη στα αρχαία ελληνικά σημαίνει εύφορη, γόνιμη, η ρίζα της λέξης είναι κοινή με αυτή των λέξεων άροτρο, αρόσιμος, αρουραίος κτλ. Υπάρχουν δύο εκδοχές για την ίδρυσή της. Η μία αναφέρει ότι ο Ευρύπυλος, γιος του Ευδαίμονος, βασιλιάς της Θεσσαλίας, μετά τον Τρωικό Πόλεμο, επικεφαλής Θεσσαλών ίδρυσε στην Αρόη αποικία. Η δεύτερη εκδοχή, η οποία και έχει επικρατήσει, λέει ότι η πόλη ιδρύθηκε από τον Εύμηλο, αυτόχθονα βασιλιά των Αιγιαλέων, ο οποίος με τη βοήθεια του Τριπτόλεμου από την Ελευσίνα εισήγαγε την καλλιέργεια των δημητριακών και από το όργωμα (Άροση) της γης πήρε το ονομά της.Ο Εύμηλος μαζί με τον Τριπτόλεμο οίκισαν ακολούθως την Άνθεια, η οποία έλαβε το όνομά της από το γιο του Ευμήλου Ανθεία. Ενδιάμεσα ιδρύθηκε μια νέα πόλη, η Μεσάτη. Στη συνέχεια την περιοχή κατέλαβε ο Πρευγένης μαζί με τον γιο του Πατρέα και τις συνένωσαν, ιδρύοντας μια νέα πόλη, τις Πάτρες που σημαίνει πατρίδα. Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995. Ιστορίες της πόλης, Εκδόσεις Περί τεχνών, Πάτρα 2004. ISBN 960-88372-0-0 Βασίλης Κ. Λάζαρης (επιμ.), Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμος Α', Αχαϊκές Εκδόσεις, Πάτρα 1998. ISBN 960-7960-08-4 Νικόλας Φαράκλας, Η Γεωπολιτική Οργάνωση της Πελοποννησιακής Αχαΐας, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001